
JENESIS 



Ka jingpynlong ia ka pyrthei bad ia u briew 

IHa kaba mynnyngkong U Blei u la 
thaw ia ka bneng bad ia ka khyndew. 
^Bad ka pyrthei ka la long bakhlem dur 
bad kaba suda, bad ka jingdum ka la 
long halor ka khmat ka jingjylliew, bad 
U Mynsiem U Blei u da khih halor ki urn. 

3 Bad U Blei u la ong, To long ka 
jingshai, bad ka jingshai ka la long. 
"^Bad U Blei u la iohi ia kata ka jingshai, 
ba ka la long kaba bha; bad U Blei u la 
pyniakhlad ia kata ka jingshai na kata 
ka jingdum. ^Te U Blei u la khot Ka 
Sngi ia kata ka jingshai, bad ia kata ka 
jingdum u la khot Ka Miet. Bad kaba 
lajan miet ka la long bad ka step ruh ka 
la long, kawei ka sngi. 

6 Te U Blei u la ong. To long ka suiii 
bneng hapdeng kita ki um, bad to ai ba 
kan pynkhlad ia ki um na ki um. ^Bad U 
Blei u la pynlong ia ka suiii bneng, bad u 
la pynkhlad ia kita ki um kiba hapoh 
kata ka suin bneng na kita ki um kiba 
halor kata ka suiii bneng; te ka long 
kumta keiii. ^Bad ia kata ka suiii bneng, 
U Blei u la khot Ka Bneng. Bad kaba 
lajan miet ka la long, bad ka step ka la 
long, ka sngi kaba ar. 

9 U Blei u la ong ruh, To long ba 
kin ialang sha kawei ka jaka kita ki um 
kiba hapoh ka bneng, bad to ai kan 
paw ka ryngkew: te ka la long kumta 
keifi. ^•^Te ia kata ka ryngkew, U Blei 
u la khot Ka Khyndew, bad ia kata ka 
jingialang ki um u la khot Ki Duriaw; 
bad U Blei u la iohi ba ka la long kaba 
bha. ''U Blei u la ong ruh, To long ba 
ka khyndew kan pynmih speh, ba ki 
jhur kin pynsei symbai, bad ba ki dieng- 
sch kin seisoh ha la ka jaid ka jaid, 
1 : 1 lo. 1 : 1 . 1:32 Kor. 4:6. 1 : 6-« 2 Pet. 3 



kiba don la u symbai hapoh jong ki, 
halor ka khyndew. Te ka la long kumta 
keiii. ^^ Kumta te ka khyndew ka la 
pynmih speh, bad ki jhur ruh ki la 
pynmih symbai ha la ka jaid ka jaid, 
bad ki dieng soh kiba pynseisoh ha la 
ka jaid ka jaid, kiba don la u symbai 
hapoh jong ki; te U Blei u la iohi ba ka 
la long kaba bha. ^^Te kaba lajan miet 
ka la long, bad ka step ka la long, kaba 
lai ka sngi. 

14 U Blei u la ong ruh. To long ki 
jingshai ha ka sahit bneng ban pyniakhlad 
hapdeng ka sngi bad ka miet; bad to ai 
ba kin long ia ki dak, bad ia ki aiom, 
bad ia ki sngi, bad ia ki snem de:^^bad 
to ai ba kin long ki jingshai ha kata ka 
sahit ki bneng ia kaban pynshai ha ka 
pyrthei: te ka la long kumta ruh. *^Bad 
U Blei u la pynlong ia ki artylli ki jing- 
shai kiba khraw; ia kata kaba kham 
khraw ia kaban synshar ia kaba mynsngi, 
bad ia kata kaba kham rit ia kaban 
^iynshar ia kaba mynmiet: bad u la thaw 
ia ki khlur ruh. ^^Bad U Blei u la buh 
ia ki ha kata ka sahit bneng ia kaban 
pynshai ha ka pyrthei, ^^bad ia kaban 
synshar ia kaba mynsngi bad ia kaba 
mynmiet, bad ia kaban pynkhlad ia ka 
jingshai na ka jingdum: te U Blei u la 
iohi ba ka long kaba bha. ^^Bad kaba 
la janmiet ka la long, bad ka step ruh 
ka la long, ha ka sngi kaba saw. 

20 Bad U Blei u la ong ruh, To ai 
ba ki um kin iaboi da kiei kiei ki kynja 
baim bapar, bad to ai ba kiei kiei ki 
kynja baher kin iaher ha khmat ka sahit 
bneng. ^^Te U Blei u la thaw ia kita ki 
dohkha khraw kiba heh, bad ia ki kynja 
baim bapar baroh, da kiba kita ki um 

JENESIS 1 

ki la iaboi, ha la ka jaid ka jaid, bad ia 
kiei kiei ki kynja baher ruh de ha la ka 
jaid ka jaid: te U Blei u la iohi ba ka la 
long kaba bha. ^^Bad U Blei u la kyrkhu 
ia ki, u da ong, To da nangkha, bad to 
da nangroi, bad to da pyndap ruh ia 
kita ki um ha ki duriaw, bad to ai ba 
kiei kiei ruh ki kynja baher kin ianangroi 
ha ka khyndew. ^^Te kaba lajan miet ka 
la long, bad ka step ruh ka la long, ha 
ka sngi kaba san. 

24 U Blei u la ong ruh. To ai ba ka 
khyndew kan pynmih noh ia kiei kiei 
ruh ki kynja bairn baroh ha la ka jaid 
ka jaid, ia ki jingri, bad ia kiei kiei ruh 
ki kynja bapar, bad ia u mrad khlaw 
jong ka ryngkew ha la ka jaid ka jaid: 
te ka la long kumta kein. ^^Kumta U 
Blei u la thaw ia u mrad ka ryngkew 
ha la ka jaid ka jaid, bad ia ki jingri ha 
la ka jaid ka jaid, bad ia kiei kiei ruh ki 
kynja bapar baroh ha ka khyndew ha la 
ka jaid ka jaid: te U Blei u la iohi ba 
ka la long kaba bha. 

26 U Blei u la ong ruh. To pgin iathaw 
ia u briew ha ka dur jong ngi, katba kum 
ka jingsyriem jong ngi hi ; bad kin synshar 
halor ki dohkha ka duriaw, bad halor ki 
sim bneng, bad halor ki kynja mrad, 
bad halor ka pyrthei baroh, bad halor 
kiei kiei ki kynja bapar baroh kiba par 
halor ka khyndew. ^"^ Kumta U Blei u la 
thaw ia u briew ha ka dur jong u hi, ha 
ka dur U Blei kein u la thaw ia u; shynrang 
bad kynthei u la thaw ia ki. ^'^U Blei u 
la kyrkhu ruh ia ki, bad U Blei u la ong 
ha ki. To da nangkha, bad to da nangroi, 
bad to da pyndap ia ka khyndew, bad to 
da pyndem ngon ia ka: bad to synshar 
halor ki dohkha ka duriaw, bad halor 
ki sim bneng, bad halor kiei kiei ki 
kynja baim baroh ba par halor ka 
khyndew. ^^U Blei u la ong ruh. Ha 
khmih, nga la ai ha phi, ban long ka 
jingbam, ia u jhur baroh uba pynmih 

symbai, uba don halor ka khmat ka 
khyndew baroh, bad ia u dieng baroh, 
uba don ha lade u soh jong u dieng uba 
pynmih symbai. ^°Bad ha u kynja mrad 
baroh jong ka khyndew, bad ha ki 
kynja baher baroh jong ka suin bneng, 
bad ha ki kynja bapar baroh halor ka 
khyndew, ba don ka jingim ha ki, nga 
la ai ia u jhur bajyrngam baroh ban long 
jingbam: bad ka la long kumta ruh. 
' ^ Hadien kata U Blei u la iohi ia kiei kiei 
baroh ba u la lah thaw, ha khmih ruh, 
ka la bha eh. Te kaba lajan miet ka la 
long, bad kaba mynstep ruh ka la long, 
ha ka sngi kaba hynriew. 

2 Kumta la pyndep noh ia ki bneng 
bad ia ka pyrthei, bad ia ki kynhun 
bah baroh jong ki. ^Te ha kaba hynriiew 
ka sngi, U Blei u la pyndep noh ia la ka 
kam ia kaba u la lah pynlong; bad ha 
kaba hynniew ka sngi u la shong sngi na 
ka kam jong u baroh ia kaba u la lah 
pynlong. ^Bad U Blei u la kyrkhu ia kata 
kaba hynniew ka sngi, bad u la kyntang 
khuid ia ka: naba ha kane ka sngi u la 
shong sngi na ka kam jong u baroh ia 
kaba U Blei u la lah pynlong bad thaw. 
4 Kane ka long ka jingiathuhkhana 
shaphang ki bneng bad ka pyrthei, mynba 
la pynlong ia ki ha kata ka sngi ba U 
Trai uba U Blei u la thaw ia ka pyrthei 
bad ia ki bneng, ^bad ia ki jingthung 
baroh jong ka lyngkha mynba kim pat 
la long ha ka khyndew, bad ia u jhur 
baroh jong ka lyngkha mynba um pat 
la mih speh: naba U Trai uba U Blei 
um pat shym la pynhiar ia u slap halor 
ka khyndew, bad haba u briew ruh um 
pat la don ia kaban rep ia ka khyndew. 
^Te u lyoh u la mih na ka khyndew, 
bad u la ai um halor ka khmat ka khyndew 
baroh. ^Bad U Trai uba U Blei u la 
thaw ia u briew na ka dewmet ka khyndew, 
bad u la pyrsad ha ki thliew khmut jong 
1 : 27-28 Jen. 5 : 1-2. 2 : 2 Heb. 4 : 4, 10. 



u ia ka jingpyrsad ka jingim; bad uta u 
briew u la long ka mynsiem bairn. 

Ka kper Eden 

8 U Trai uba U Blei ruh u la thung ia 
ka kper ha Ka Eden shaphang mihngi; 
bad u la buh hangta ia uta u briew ia 
uba u la lah thaw. ^Bad U Trai uba U 
Blei u la pynlong ba kin mih na kata ka 
khyndew ki dieng baroh kiba itynnad 
ban khmih, bad kiba bit eh ia kaban bam; 
bad hapdeng kata ka kper ia u dieng ka 
jingim, bad ia u dieng ka jingtip ia kaba 
bha bad ia kaba sniew. 

10 Ka wah ruh ka la mih noh na 
Eden ia kaban ai um ia kata ka kper; 
bad nangta ka la khlad, bad ka la long 
saw tnat. ^*Ka kyrteng jong kaba nyng- 
kong ka long Ka Pison: kata kaba tuid 
sawdong ia ka ri Habilah baroh kawei, 
ha kaba don ka ksiar; ^^bad ka ksiar 
jong kata ka ri ka long kaba bha: hangta 
ruh don u bdellium bad u mawlynnai 
onyks. ^ ^Bad ka kyrteng ka wah kaba ar 
ka long Ka Gihon: kata kaba tuid 
sawdong ia ka ri Kush baroh kawei. 
^*Bad ka kyrteng ka wah kaba lai ka 
long Ka Hidekel: kata kaba tuid sha- 
phang mihngi ia ka ri Assyria. Bad ka 
wah kaba saw ka long Ka luphratis. 

15 Bad U Trai uba U Blei u la shim 
ia uta u briew, bad u la buh ia u ha ka 
kper Eden ia kaban trei bad ban sumar 
ia ka. ^^Bad U Trai uba U Blei u la 
hukum ia uta u briew, u da ong, Na u 
dieng baroh ha ka kper, da kaba bam 
me iah ban bam ei: ^''hynrei na u dieng 
ka jingtip ia kaba bha bad ia kaba sniew 
men ym ioh bam na u: naba ha kata 
ka sngi ba men bam na u, da kaba iap 
men iap shisha. 

18 Bad U Trai uba U Blei u la ong 
ruh, Ym bit ba uta u briew un sah marwei ; 
ngan thaw ia u ka nongsumar lem kaba 
biang. ^^Bad U Trai uba U Blei u la 

2:9 Jpw. 2 :7;22 : 2, 14. 2 : 24 Mt. 19 :5;Mk. 
3:1 Jdw. 12 :9:20 : 2. 



JENESIS 3 

pynlong na ka khyndew ia ki mrad ka 
ryngkew baroh, bad ia ki sim bneng 
baroh; bad u la wallam ia ki ha U Adam 
ban khmih kumno un buh kyrteng ia ki : 
bad kat kumba uta u briew u la buh 
kyrteng ia kita ki kynja baim baroh, 
kumta hi ka la long ka kyrteng jong ki. 
20Bad U Adam u la buh kyrteng ha ki 
kynja jingri baroh, bad ha ki sim bneng, 
bad ha ki mrad baroh jong ka khyndew; 
hynrei ia U Adam ym pat shym la shem 
ia ka nongsumar lem. ^iTe U Trai uba 
U Blei u la pynngat ha U Adam da ka 
jingsamthiah kaba jur, u ruh u la iohthiah : 
bad u la shim ia kawei na ki shyiengkrung 
jong u, bad u la set pat da ka doh ha ka 
jaka jong ka; ^He U Trai uba U Blei u 
la pynlong ka briew, na kata ka 
shyieng krung ia kaba u la lah shim 
na uta u briew, bad u la wallam 
ia ka ha uta u briew. ^^Bad U Adam 
u la ong, Kane mynta shisha ka 
long ka shyieng na ki shyieng jong nga, 
bad ka doh na ka doh jong nga: ia kane 
kein yn khot Ka Briew, namarba la 
shim ia ka na U Briew. ^'^Namarkata 
keiii u briew un iehnoh ia la u kjm bad 
ia la ka kmie, bad un iaineh bad la ka 
tnga: bad kin ialong ruh kawei ka doh. 
2 5Te ki la long kiba lyngkhuid baroh ar- 
ngut, uta u briew bad ka tnga jong u, 
bad kim shym la sngewlehrain. 

Ka jinghap jong u briew 

3Te uta u bsein u la long uba kham 
sian ia ki mrad baroh ka ryngkew ia 
kiba U Trai uba U Blei u la lah thaw. 
Bad u la ong ha kata ka briew, Shisha, 
ka long kumta, ba U Blei u la ong, Phin 
ym ioh bam na u dieng baroh ha ka kper? 
2 Bad kata ka briew ka la ong ha uta u 
bsein, Na u soh ki dieng ha ka kper ngi 
ioh ban bam: ^hynrei na u soh jong uta 
u dieng uba hapdeng ka kper, U Blei u 
la ong, Phin ym ioh bam na u, lymne 

10 :7-8; 1 Kor. 6 :16;Eph. 5 :31. 



JENESIS 3 

ktah ia u, ba ioh phin iap noh. "^Te uta u 
bseiii u la ong ha kata ka briew, Phin 
ym iap noh shisha: ^Namar U Blei 
u tip ba, ha kata ka sngi ba phin 
bam na u, un sa pynpeit ia ki khmat 
jong phi, bad ba phin long kum ki blei, 
kiba tip ia kaba bha bad ia kaba sniew. 
^Te haba kata ka briew ka la iohi ba uta 
u dieng u la long uba bha ban bam, bad 
uba itynnad ia ki khmat, bad u dieng 
uba bit ia kaban pynstad, ka la shim 
na u soh jong u, bad ka la bam ruh, 
bad ka la ai lem ruh de ha la u tnga; u 
ruh u la bam. "^Hadien kata la pynpeit 
ia ki khmat jong ki baroh arngut, bad 
ki la tip ba ki la long kiba lyngkhuid; 
bad ki la iasuh lang ia ki sla u dieng 
dumbur, bad ki la iathaw ia lade ia ki 
jingpanpoh. 

8 Te ki la iohsngew ia ka jingsawa U 
Trai uba U Blei ba u da wan iaid ha ka 
kper ha ka jingpyngngad ka sngi: te U 
Adam bad ka tnga jong u ki la iabuhrieh 
ia lade na khmat U Trai uba U Blei 
hapdeng ki dieng jong kata ka kper. 
^Te U Trai uba U Blei u la khot ia U 
Adam, bad u da ong ha u, Me don shaei? 
^°U te u la ong, Nga la iohsngew ia ka 
jingsawa jong me ha ka kper, nga te nga 
la sheptieng, naba nga la lyngkhuid; bad 
nga la buhrieh ia lade. ^^Bad U Blei u 
la ong, Uei ba la iathuh ha me ba me la 
lyngkhuid? Shisha me la bam na uta u 
dieng ia uba nga la adong ia me ban ym 
bam na u? ^^Te U Adam u la iathuh, 
Kata ka briew ia kaba me la buh lok 
bad nga, ka long ma ka keiii kaba la ai 
ha nga na uta u dieng, bad nga la kum 
bam. i^Te U Trai uba U Blei u la ong 
ha kata ka briew, Kaei kane ia kaba 
pha la leh? Te kata ka briew ka la iathuh, 
Uta u bseiii u la shukor ia nga, nga ruh 
nga la kum bam. ^^Hadien kata U Trai 
U Blei u la ong ha uta u bsein, Namarba 
me la leh ia kane, la tim ia me nalor ki 

3:13 2Kor. 11 : 3; 1 Tim. 2 

kynja jingri baroh, bad nalor ki kynja 
mrad ka ryngkew baroh; da ka kpoh 
jong me men par, bad ia ka dewmet 
men bam baroh ki sngi ka rta jong me . 
^^Bad ia ka jingshun ruh ngan buh 
hapdeng jong me bad kata ka briew, bad 
hapdeng u symbai jong me bad u symbai 
jong ka; u symbai jong ka un pynlwet ia 
ka khlieh jong me bad me men pynlwet 
ia ka khongdongjat jong u. ^^Bad ha 
kata ka briew u la ong. Da kaba pynroi 
ngan pynroi ia ki jingpang jong pha, 
bad ia ka jingseng khun jong pha; ha ka 
jingshitom phan kha ki khun; bad ka 
jingkwah jong pha kan long sha u tnga 
jong pha, bad u un synshar halor jong 
pha. ^"^Bad ha U Adam u la ong, Namar- 
ba me la shahshkor ia ka ktien ka tnga 
jong me, bad ba me la bam na uta u 
dieng, ia uba nga la adong ia me, da 
kaba ong, Men ym bam na u : ia ka 
khyndew la tim na ka bynta jong me; da 
ka jingshitom men bam na ka baroh ki 
sngi ka rta jong me; ^^kan pynmih 
shylluit ruh ia ki shiah bad ia ki shiah 
keng ia me; bad men bam ia u jhur ka 
lyngkha. ^^Da ka jingsyep ka khmat 
jong me men bam ia la u kpu, haduh 
ban da men phaidien pat sha ka khyndew ; 
namar na' ka la shim ia me: naba ka 
dewmet me long, bad sha ka dewmet 
men leit phai pat. 

20 Te U Adam u la khot kyrteng ia la 
ka tnga, Ka Im; naba la long ma ka ka 
kmie jong kiba im baroh. ^Ua U Adam 
ruh bad ia ka tnga jong u U Trai uba U 
Blei u la thaw ia ki jingkup snieh, bad u 
la pynkup ruh ia ki. 

22 U Trai uba U Blei u la ong ruh. 
Ha khmih, uta u briew u la wan long 
kum uwei na ngi hi, kat ban tip ia kaba 
bha bad ia kaba sniew: te mynta, ba ioh 
un kner ia la ka kti, bad shim ruh na u 
dieng ka jingim, bad bam, bad im junom 
ruh de: ^^namarkata U Trai uba U 

Blei u la beh noh ia u na ka kper Eden, 
ia kaban rep ia ka khyndew na kaba la 
shim ia u. ^'^Kumta keiii u la beh noh ia 
uta u briew; bad u la buh ia ki kherub 
shaphang mihngi ka kper Eden, bad ia 
kaba kum ka waitlam baphyrnai, kaba 
da khih talaiii baroh sawdong, ia kaban 
sumar ia ka lynti sha uta u dieng ka 
jingim. 

